**Tartalom**

[INFORMATIKUS KÖNYVTÁROS ALAPKÉPZÉSI SZAK 2](#_Toc440963508)

[KOMMUNIKÁCIÓ- ÉS MÉDIATUDOMÁNY ALAPKÉPZÉSI SZAK 5](#_Toc440963509)

[NEMZETKÖZI TANULMÁNYOK ALAPKÉPZÉSI SZAK 8](#_Toc440963510)

[POLITIKATUDOMÁNY ALAPKÉPZÉSI SZAK 12](#_Toc440963511)

[SZOCIÁLIS MUNKA ALAPKÉPZÉSI SZAK 15](#_Toc440963512)

[SZOCIÁLPEDAGÓGIA ALAPKÉPZÉSI SZAK 19](#_Toc440963513)

[SZOCIOLÓGIA ALAPKÉPZÉSI SZAK 23](#_Toc440963514)

# INFORMATIKUS KÖNYVTÁROS ALAPKÉPZÉSI SZAK

**1. Az alapképzési szak megnevezése:** informatikus könyvtáros (Library and Information Science)

**2. Az alapképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: alapfokozat (baccalaureus, bachelor; rövidítve: BA)

- szakképzettség: informatikus könyvtáros

- a szakképzettség angol nyelvű megjelölése: Library and Information Scientist

**3. Képzési terület:** társadalomtudomány

**4. A képzési idő félévekben:** 6 félév

**5. Az alapfokozat megszerzéséhez összegyűjtendő kreditek száma:** 180 kredit

- szakorientációja: gyakorlat-orientált (60-70 százalék)

- A szakdolgozathoz készítéséhez rendelt kreditérték: 10 kredit

- a szabadon választható tantárgyakhoz rendelhető minimális kreditérték: 9 kredit

**6. A szakképzettség képzési területek egységes osztályozási rendszere szerinti tanulmányi területi besorolása:** 322

**7 Az alapképzési szak képzési célja, az általános és a szakmai kompetenciák:**

A képzés célja informatikus könyvtáros szakemberek képzése, akik könyvtárosi ismeretekre és korszerű informatikai tudásra tesznek szert, melynek birtokában képesek a különböző típusú könyvtárak, valamint a tájékoztatási, információ feldolgozási és közvetítési feladatokat végző szervezetek gyakorlati szaktudást igénylő munkaköreinek betöltésére. Képesek tudás-, információ- és kultúraközvetítő tevékenységre, segítség nyújtására a digitális írástudás, az információs műveltség elsajátításában, az egész életen át tartó tanulás folyamatában. Felkészültek tanulmányaik mesterképzésben történő folytatására.

**Az elsajátítandó szakmai kompetenciák**

**Az informatikus könyvtáros**

**a) tudása**

6.1.1.1. Ismeri a könyvtári szakterülete működését meghatározó társadalmi, strukturális, gazdasági, politikai és technológiai folyamatok legfontosabb tényezőit.

6.1.1.2. Tisztában van a könyvtár- és információtudomány alapfogalmaival és a rájuk épülő speciális szakszókészlet elemeivel.

6.1.1.3. Átfogóan ismeri a hazai és európai uniós könyvtári, információs és információgazdasági stratégiákat, jogi szabályozásokat, intézményrendszereket, programokat.

6.1.1.4. Ismeri a hazai és külföldi dokumentumok és információk értékelésével, kiválasztásával, a gyűjteményszervezéssel, a formai és tartalmi feldolgozással, a keresőrendszerek használatával, működtetésével, fejlesztésével, valamint a könyvtári szolgáltatások nyújtásával és tervezésével kapcsolatos alapelveket.

6.1.1.5. Áttekintéssel rendelkezik az informatikai és infokommunikációs eszközök, módszerek, technikák alkalmazásának, hasznosításának lehetőségeiről, a számítógépes információs és tájékoztató rendszerek alkalmazásával, működtetésével, fejlesztésével, továbbá az elektronikus dokumentumok létrehozásával kapcsolatos alapelvekről.

6.1.1.6. Ismeri az információs műveltség és a digitális kompetencia fogalmi rendszerét, valamint birtokolja a fogalmi körbe tartozó ismeretek jelentős részét.

6.1.1.7. Ismeri a hátrányos helyzetű társadalmi csoportok könyvtári ellátásának alapvető módszereit és eszközeit.

6.1.1.8. Ismeri az információ- és tudásszervezéssel kapcsolatos feladatai ellátásához szükséges kommunikációs, szervezési, marketing, kapcsolattartási és kapcsolatépítési, tervezési, projektvezetési, minőségirányítási, humán erőforrás fejlesztési alapfogalmakat, alapelveket.

6.1.1.9. Alapos ismeretekkel és adekvát probléma megoldási technikákkal rendelkezik a könyvtári konfliktuskezelés területén.

6.1.1.10. Ismeri a könyvtári szakterület és határterületei információs igényének kielégítését szolgáló legfontosabb szakirodalmi forrásokat, ismeretszerzési és problémamegoldási módszereket.

**b) képességei**

6.1.2.1. Képes a munkája során megismert vagy feltárt tények alapos és részletes elemzésére, az eredményekből kibontható összefüggések feltárására, reális értékítéleteket hoz és az ezekből levonható következtetésekre építve önálló javaslatokat fogalmaz meg.

6.1.2.2. Eligazodik a könyvtári terület összefüggései, a könyvtári terület működését meghatározó folyamatok, hazai és európai uniós könyvtári, információs és információgazdasági stratégiák, jogi szabályozások, intézményrendszerek, programok között.

6.1.2.3. Mindennapi szakmai szóhasználatában beépült ismeretként jelennek meg a könyvtár- és információtudomány alapfogalmai és a rájuk épülő speciális szakszókészlet elemei, és ezeket magabiztosan képes használni.

6.1.2.4. Képes ismereteinek hatékony alkalmazására az egyes könyvtári munkaterületeken, a gyűjteményszervezés, az információ- és dokumentum feldolgozás, az információkeresés, az információ- és dokumentumszolgáltatás és egyéb könyvtári szolgáltatások területén.

6.1.2.5. Képes a könyvtári területen alkalmazott informatikai és infokommunikációs eszközök használatának elsajátítására, a számítógépes információs rendszerek alkalmazására.

6.1.2.6. Magas szinten képes a vizuális jelekkel, tipográfiai eszközökkel, ikonokkal tagolt szövegek, táblázatok, adatsorok, vizuális szövegek megértésére, értelmezésére.

6.1.2.7. Képes aktív szerepet vállalni a hagyományos és online közösségfejlesztésben, a hátrányos helyzetű társadalmi csoportok esélynövelésében, valamint az élethosszig tartó tanulás támogatásában.

6.1.2.8. Képes arra, hogy eligazodjon a különféle hátrányos helyzetű társadalmi csoportok számára nyújtott szolgáltatások, a gyakorlat által felvetett konkrét problémák és a lehetséges megoldási modellek, jó gyakorlatok között.

6.1.2.9. Képes a felhasználókkal, a partnerekkel (könyvkiadók, könyvtárak, könyvterjesztők, adatbázis-szolgáltatók, informatikai fejlesztők, egyéb közgyűjtemények, kulturális és oktatási intézmények), valamint a fenntartókkal való kapcsolattartáshoz szükséges szóbeli, írásbeli, kommunikációra, és ezeknek a képességeknek a fejlesztésére.

6.1.2.10.Képes az elsajátított problémamegoldó technikák hatékony és adekvát alkalmazására a könyvtári konfliktuskezelés területén, a használókkal és más partnerekkel való kommunikációban.

6.1.2.11. Szakterületének új ismereteit hatékonyan feldolgozza, rendszerezi és alkalmazza. Képes áttekinteni és kezelni az egyes tudományterületek hagyományos és elektronikus szakirodalmi forrásait, a szaktudományi adatbázisokat, magabiztosan használja a könyvtári adatbázisokat és a működtetésükre szolgáló eszközöket.

**c) attitűdje**

6.1.3.1. Tudatos értékközvetítést vállal (humanizmus, béke, haza, nemzet, szabadság, demokrácia, szolidaritás, kulturális pluralizmus, nemzeti kultúra, környezetvédelem), harcol az értékek rombolásával (fajgyűlölet, militarizmus, kultúraellenesség, kulturális monopólium, egyéni és kollektív jogok megsértése, a természeti környezet tönkretétele) szemben.

6.1.3.2. Együttműködési készséggel, empátiával fordul a hátrányos helyzetű társadalmi csoportok felé, és azonosul a könyvtárak szerepvállalásával a társadalmi esélyegyenlőtlenségek mérséklésében.

6.1.3.3. Elkötelezett a lakosság legkülönbözőbb csoportjait érintő digitális kompetenciafejlesztés területén.

6.1.3.4. Elfogadja a könyvtárakban általánossá váló minőségszemléletet, az ezzel járó feladatokat és kötelezettségeket.

6.1.3.5. Minőségtudattal rendelkezik, és saját tevékenységét is kritikusan szemléli. Részese kíván lenni a könyvtári szolgáltatások jó minőségét garantáló minőségi láncolatnak.

6.1.3.6. Törekszik az információs társadalomban eligazodni tudó kritikus gondolkodásmód kialakítására.

6.1.3.7. Munkáját siker- és szolgáltatásorientáltság jellemzi annak érdekében, hogy a magas szintű szolgáltatások eredményeként erősödjön a könyvtárak társadalmi elismertsége és elfogadottsága.

6.1.3.8. Nyitott a könyvtári innováció minden formája iránt, befogadó és egyben kritikus a könyvtári munkát érintő elméleti, gyakorlati és módszertani újításokkal szemben.

6.1.3.9. Elfogadja és alkalmazza a mindennapok könyvtári gyakorlatában igazolt megoldásokat, él a szakmai továbbképzés minden formális és informális lehetőségével.

6.1.3.10. Támogatja és tiszteletben tartja a könyvtárhasználók nemzeti, európai, etnikai, vallási, illetve lokális azonosságtudatát, kulturális identitását, annak megőrzését.

6.1.3.11. Munkája során követi A magyar könyvtárosság etikai kódexe közös szakmai normáit.

**d) autonómiája és felelőssége**

6.1.4.1. Szűkebb szakmai területén, személyes felelősségi körében önálló és kezdeményező szerepet vállal abban, hogy a társadalomban kialakult könyvtárkép egyre pozitívabbá váljon.

6.1.4.2. Felelősen áll ki a könyvtári munkavégzést, a könyvtári rendszer működését, a könyvtárosok és a használók jogait szabályozó jogi normák következetes végrehajtása mellett.

6.1.4.3. Következetesen képviseli a könyvtárhasználók érdekeit, önálló kezdeményezéseket tesz a használók jogainak érvényesítéséért.

6.1.4.4. Felelősen vesz részt a könyvtári területen is egyre általánosabbá váló csoportmunkában. Erős érdekérvényesítésre képes a projektek sikeres végrehajtása érdekében.

6.1.4.5. A szervezeti struktúrában elfoglalt helyének megfelelő önállósággal, proaktivitással és felelősséggel szervezi munkáját, és az irányítása alatt dolgozó munkatársak tevékenységét.

6.1.4.6. Önálló, konstruktív és erős érdekérvényesítő az intézményen belüli és kívüli együttműködési formákban, könyvtáros szakmai szervezetekben.

6.1.4.7. Kiváló szervező- és kezdeményezőkészséggel rendelkezik, amelyet hatékonyan képes kamatoztatni a könyvtári közönségkapcsolatok és pályázati projektek területén.

**8. Az alapképzés jellemzői:**

**8.1. Szakmai jellemzők**

8.1.2. A szakképzettséghez vezető tudományágak, szakterületek, amelyekből a szak felépül:

- társadalom- és bölcsészettudományok 15-25 kredit

- könyvtártan és információszervezés 30-40 kredit

- menedzsment ismeretek 5-20 kredit

- informatika 15-25 kredit

- kommunikációs ismeretek 5-20 kredit

- választás szerinti szakma-specifikus ismeretek 35-50 kredit.

8.1.3. A képző intézmény által ajánlott specializáció a szakterület műveléséhez alkalmas, a személyes képességeket fejlesztő, az egyéni érdeklődéshez kapcsolódóan sajátos kompetenciákat eredményezőelméleti és gyakorlati ismeret.

**8.2. Idegennyelvi követelmény:** az alapfokozathoz egy élő idegen nyelvből államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány vagy oklevél megszerzése szükséges.

# KOMMUNIKÁCIÓ- ÉS MÉDIATUDOMÁNY ALAPKÉPZÉSI SZAK

**1. Az alapképzési szak megnevezése**: kommunikáció- és médiatudomány (Communication and Media Science)

**2. Az alapképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: alapfokozat (baccalaureus, bachelor; rövidítve: BA fokozat)

- szakképzettség: kommunikátor

- szakképzettség angol nyelvű megjelölése: Expert in Communication

**3. Képzési terület:** társadalomtudomány

**4. A képzési idő félévekben:** 6 félév

**5. Az alapfokozat megszerzéséhez összegyűjtendő kreditek száma:** 180 kredit

- szakorientációja: kiegyensúlyozott (40-60 százalék)

- A szakdolgozathoz készítéséhez rendelt kreditérték: 5 kredit

- intézményen kívüli összefüggő gyakorlati képzés minimális kreditértéke:10 kredit

- a szabadon választható tantárgyakhoz rendelhető minimális kreditérték: 9 kredit

**6. A szakképzettség képzési területek egységes osztályozási rendszere szerinti tanulmányi területi besorolása:** 321

**7. Az alapképzési szak képzési célja, az általános és a szakmai kompetenciák:**

A szak célja kommunikációs szakemberek képzése, akik ismerik a kommunikáció különböző színterein működő intézményeket, intézményrendszereket. Ismerik a társadalmi kommunikáció színtereit, az itt működő intézmények struktúráját, a kommunikáció és média fontosabb intézményeit, a kommunikáció és média működését. Megszerzett tudásuk, képességeik és attitűdjeik birtokában teljes mértékig alkalmasak a kommunikáció színterein lévő intézményekben kommunikációs munka végzésére. Felkészültek tanulmányaik mesterképzésben történő folytatására.

**Az elsajátítandó szakmai kompetenciák**

**A kommunikátor**

**a) tudása**

6.1.1.1. Ismeri a társadalomtudományi fogalomkészlet minden fontosabb elemét, érti az összefüggéseket, amelyek a társadalom és a társadalmi kommunikáció szaktudományos értelmezésének az alapját képezik.

6.1.1.2. Ismeri a társadalom működésével kapcsolatos összefüggéseket, az ezekre vonatkozó szaktudományos kontextusokat.

6.1.1.3. Ismeri és érti a kommunikáció és médiatudomány által vizsgált társadalmi jelenségek és alrendszereik működési mechanizmusait.

6.1.1.4. Áttekintéssel rendelkezik a szakterülethez tartozó társadalmi létszférák, azaz intézmények, mint pl. a gazdaság, politika, tudomány, művészet, moralitás, vallás, nyelv, jog normatív rendszereiről és működési gyakorlatukról.

6.1.1.5. Ismeri a kommunikáció és média területét meghatározó társadalmi, strukturális, gazdasági és politikai folyamatok legfontosabb tényezőit,

6.1.1.6. Magabiztos módszertani tudással rendelkezik, érti és átlátja a módszertani innováció lehetőségeit és perspektíváit.

**b) képességei**

6.1.2.1. Képes eligazodni szakterületének mélyebb összefüggései és a gyakorlat által felvetett konkrét társadalmi, kommunikációs és médiatudományi problémák és a lehetséges megoldási modelljei között.

6.1.2.2. Képes szakterületének új ismereteit hatékonyan feldolgozni. Magabiztosan kezeli a nyomtatott és a digitális szakirodalmi forrásokat, a társadalomtudományi és médiakutatási adatbázisokat és a működtetésükre szolgáló eszközöket.

6.1.2.3. Képes a társadalmi kommunikáció alapvető elméleteinek és koncepcióinak szintetizáló összevetésére, racionális érvek kifejtésére, vagyis a kommunikáció különböző színterein zajló viták során véleménye megformálására és véleményének megvédésére.

6.1.2.4. Alapfokú elméleti felkészültségére építve képes kidolgozni a társadalmi kommunikáció színterein zajló folyamatok valóságos viszonyait feltáró, a tények vizsgálatára irányuló munkahipotézisét, az ennek vizsgálatára szolgáló legalkalmasabb empirikus módszert és a feldolgozás folyamatának koncepcióját.

6.1.2.5. Képes az elméleti és a gyakorlati munkája során megismert kommunikációs szinteken és színtereken feltárt tények alapos és részletes elemzésére és az eredményekből kibontható összefüggések feltárására.

6.1.2.6. A kommunikáció és médiakutatás területén képes a feldolgozott információk alapján reális értékítéletet hozni, és az ezekből levonható következtetésekre építve önálló javaslatokat megfogalmazni.

6.1.2.7. Szakmai szóhasználata során , magabiztosan használja a szakma szókincsét, a szakma szaktudományos alapfogalmait és a rájuk épülő speciális szakszókészlet elemeit.

6.1.2.8. A gyakorlati alkalmazhatóság szintjén képes szakterületére vonatkozó (személyközi, csoportos, nyilvános, szervezeti, kultúraközi és tömegkommunikáció) döntéshozatali folyamatokban döntéseket hozni.

**c) attitűdje**

6.1.3.1. Nyitott a társadalmi változások dinamikus és értékalapú befogadására, fogékony az előítéletek ellen küzdő szemléleti alapok adaptálására.

6.1.3.2. Elfogadja, hogy a kulturális jelenségek történetileg és társadalmilag meghatározottak és változóak.

6.1.3.3. Elfogadja a magyar és az európai identitás vallási és társadalmi, történeti és jelenkori sokszínűségét és felvállalja ezen értékeket képviseletét.

6.1.3.4. Igénye van az Európán kívüli kultúrák megismerésére, nyitottan és elfogadóan viszonyul e kultúrákhoz.

6.1.3.5. Elfogadja és következetesen vállalja a társadalomtudományi gondolkodás sokszínűségét, és hitelesen képviseli szűkebb és tágabb környezetében ennek szemléleti alapjait.

6.1.3.6. Érzékeny és nyitott a legsúlyosabb társadalmi problémákra, szemléletét áthatja az elesettekkel és a kiszolgáltatokkal szembeni szakmai és emberi szolidaritás.

6.1.3.7. Elkötelezett a társadalmi egyenlőség, az élet minden területén érvényes demokratikus értékek, a jogállamiság és az európai értékközösség mellett és véleményét a megfelelő formában meg is tudja fogalmazni.

6.1.3.8. Nyitott a szakmai innováció minden formája iránt, befogadó, de nem gondolkodás nélkül elfogadó az elméleti, gyakorlati és módszertani újításokkal szemben.

6.1.3.9. Nyitott a kritikus önértékelésre, a szakmai továbbképzés különböző formáira, az értelmiségi világlátás önfejlesztő módszereire és törekszik önmaga fejlesztésére e területeken.

6.1.3.10. Képes kommunikációs készségek elsajátítására és ezek folyamatos fejlesztésére, önreflexióra e területen mutatott képességeivel kapcsolatban.

6.1.3.11. Öntudatosan és felelősen áll ki minden kooperációs formában a társadalom, szűkebb szakmai területe és munkahelye jogi, etikai és szakmai normáinak következetes végrehajtása és védelme érdekében.

6.1.3.12. Tudatosan képviseli azon módszereket, amelyekkel saját szakmájában dolgozik, és elfogadja más tudományágak eltérő módszertani sajátosságait.

**d) autonómiája és felelőssége**

6.1.4.1. A kommunikáció és médiatudomány szakmai közegeiben önálló és kezdeményező szerepet vállal az általa elfogadott társadalom-felfogás érvényesítésében.

6.1.4.2. Saját szakmai közegében olyan történetileg és politikailag koherens egyéni álláspontot alakít ki, amely segíti önmaga és környezete fejlődését, tudatosodását.

6.1.4.3. Egy szakmai munkaközösségbe kerülve képes az ottani szakmai elvárásoknak megfelelően összetett feladatok elvégzésére, illetve irányítására.

6.1.4.4. A szervezeti struktúrában elfoglalt helyének megfelelő önállósággal és felelősséggel szervezi munkáját és az irányítása alatt dolgozó munkatársak tevékenységét.

6.1.4.5. Szakmai és társadalmi fórumokon szuverén szereplőként jeleníti meg nézeteit, felelősen képviseli szakmáját, szervezetét és szakmai csoportját.

6.1.4.6. Önálló, konstruktív és asszertív az intézményen belüli és kívüli együttműködési formákban.

6.1.4.7.Felelősséget vállal az általa előállított anyanyelvű és idegen nyelvű szakmai szövegeiért, tudatában van azok lehetséges következményeinek.

**8. Az alapképzés jellemzői:**

**8.1. Szakmai jellemzők**

8.1.1. A szakképzettséghez vezető tudományágak, szakterületek, amelyekből a szak felépül:

A jelzett kompetenciák a szakmai szocializációra vonatkozó tudás és képességek elsajátítása révén, illetve a képzésbe épített elméleti és gyakorlati ismeretek elsajátítása útján szerezhetők meg.

- kommunikációs és társadalomtudományi alapismeretek 40-55 kredit

[ember és társadalom, társadalmi kommunikáció, társadalomtudományi alapismeretek, pszichológiai alapismeretek, szociálpszichológiai alapismeretek;alapozó gyakorlatok modul, kommunikációs szakmai kompetencia-fejlesztés (írásos és mediális gyakorlati kommunikációs ismeretek, kommunikációs kutatásmódszertani ismeretek)];

- kommunikációs elméleti és gyakorlati stúdiumok 101-116 kredit

(kommunikációs színterek, a kommunikáció elméletei és modelljei, kommunikációs intézmények működése és intézmények kommunikatív működése, a kommunikáció mediális aspektusai, kultúra és kommunikáció, vizuális kommunikáció, szakmai gyakorlati ismeretek)

8.1.2. A képző intézmény által ajánlott specializáció a szakterület műveléséhez alkalmas, a személyes képességeket fejlesztő, az egyéni érdeklődéshez kapcsolódóan sajátos kompetenciákat eredményezőelméleti és gyakorlati ismeret. A választható ismeretek kreditértéke kommunikációs elméleti és gyakorlati stúdiumokon belül 40-44 kredit.

**8.2. Idegennyelvi követelmény:**

Az alapfokozat megszerzéséhez egy élő idegen nyelvből államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány megszerzése szükséges.

**8.3.A szakmai gyakorlat követelményei:** A szakmai gyakorlata kommunikáció különböző színterein lévő intézményekben eltöltött legalább 80 órás gyakorlat.

# NEMZETKÖZI TANULMÁNYOK ALAPKÉPZÉSI SZAK

**1. Az alapképzési szak megnevezése:** nemzetközi tanulmányok (International Relations)

**2. Az alapképzési szakon szerezhető végzettségi szint és a szakképzettség oklevélben szereplő megjelölése:**

- végzettségi szint: alapfokozat (baccalaureus, bachelor; rövidítve: BA)

- szakképzettség: nemzetközi kapcsolatok szakértő

- szakképzettség angol nyelvű megjelölése: International Relations Expert

**3. Képzési terület:** társadalomtudomány

**4. A képzési idő félévekben:** 6 félév

**5. Az alapfokozat megszerzéséhez összegyűjtendő kreditek száma:** 180 kredit

- szakorientációja: kiegyensúlyozott (40-60 százalék)

- A szakdolgozathoz készítéséhez rendelt kreditérték: 10 kredit

- a szabadon választható tantárgyakhoz rendelhető minimális kreditérték: 10 kredit

**6. A szakképzettség képzési területek egységes osztályozási rendszere szerinti tanulmányi területi besorolása:** 313

**7. Az alapképzési szak képzési célja, az általános és a szakmai kompetenciák:**

A nemzetközi tanulmányok alapképzés célja, hogy a nemzetközi kapcsolatok világában eligazodni képes, a nemzeti és a regionális érdekeket megfelelően képviselni tudó, a globális problémák iránt érzékeny, más kultúrák megismerésére nyitott értelmiségieket képezzen, akik hazai vagy nemzetközi vállalati, illetve kormányzati és nem-kormányzati szervezeteknél képesek a kreatív problémakezelésre és az összetett feladatok rugalmas megoldására. Felkészültek tanulmányaik mesterképzésben történő folytatására.

**Az elsajátítandó szakmai kompetenciák**

**a) tudása**

6.1.1.1. A szakot elvégző hallgató tájékozott a magyar és egyetemes kulturális jelenségek általánosan elfogadott jellemzői, adatai körében.

6.1.1.2. Ismeri a magyar és európai identitás szakterületileg legfontosabb kulturális objektumait, szövegeit, kontextusait valamint legalább egy, Európán kívüli kultúra legfontosabb vonásait.

6.1.1.3. Ismeri a magyar és európai kultúrák jellemző írásbeli és szóbeli, tudományos és közéleti/népszerűsítő műfajait és azok szabályrendszerét.

6.1.1.4. Átlátja a magyar és nemzetközi szakmai szövegek és kulturális jelenségek befogadásának bevett eljárásait, az értelmezés szakmailag elfogadott kontextusait.

6.1.1.5. Tisztában van a társadalomtudomány aktuális kutatási kérdéseivel, elemzési és értelmezési módszereivel.

6.1.1.6. Ismeri a szak egyes területeinek alapvető szakkifejezéseit, fogalomkészletének minden fontosabb elemét, érti az összefüggéseket, amelyek a társadalom bármely szaktudományos értelmezésének az alapját képezik.

6.1.1.8. Összefüggéseiben értelmezi a szakterületéhez általában kapcsolódó, nemzetközi, európai és regionális, politikai, jogi, gazdasági és civilizációs ismereteket.

6.1.1.9. Járatos a különböző kultúrák, a nemzetközi történelmi és politikai folyamatok több szempontú elemzésében.

6.2.1. Ismeri az egyénileg, illetve párban, csoportban szervezett tanulás, valamint a tanulóközösségek működésének kapcsolatát.

Ismeri, megkülönbözteti és alkalmazza az info-kommunikációs eszközöket, hálózatokat és funkciókat a szakterületén folyó tanuláshoz, feladatainak hatékony és korszerű megoldásához.

6.2.14. Rendelkezik azzal a tudással, képességekkel, attitűddel, amelyek szakmáját az állampolgári műveltség meghatározott köréhez kötik.

6.2.9. Érti és képviseli saját szakterülete/szaktudománya kritikai megközelítéseit.

**b) képességei**

6.1.2.1. Értelmezi a nemzetközi politikai, gazdasági és társadalmi szempontokból a magyar és európai kulturális jelenségeket és azok történeti beágyazottságát.

6.1.2.2. Átlátja a nemzeti identitásképző diskurzusok felépítését, működését, és kulturális jelenségeket európai/világviszonylati kontextusban értelmezi.

6.1.2.3. Képes a történelmi, illetve társadalmi és politikai kérdésekben az ismeretek önálló elsajátítására és rendszerezésére.

6.1.2.4. Képes legalább egy, Európán kívüli kultúra, eszmerendszer szempontjából a nemzetközi kapcsolatok jelenségeit értelmezni.

6.1.2.5. Képes összefüggő szövegek, valamint vizuális jelekkel, tipográfiai eszközökkel, ikonokkal tagolt szövegek, táblázatok, adatsorok, vizuális szövegek (mozgó-, állóképek, térképek, diagramok) megértésére, értelmezésére

6.1.2.6. Több stílusregiszterben, az adott műfaj szabályrendszerének megfelelően, közérthetően, választékos stílusban ír és beszél.

6.1.2.7. Hatékonyan kommunikál írásban és szóban, valamint megérti a történettudományhoz kapcsolódó szakmai szövegeket.

6.1.2.8. Képes megoldási javaslatokat adni a politológiai-történeti-társadalmi elemzés során felmerülő problémák értelmezésére, az alapszakon belül elsajátított problémamegoldó technikák hatékony alkalmazására.

6.1.2.9. Szűkebb szakterületén a feldolgozott információk alapján reális értékítéleteket hoz és az ezekből levonható következtetésekre építve önálló javaslatokat fogalmaz meg.

6.1.2.10 Egy modern idegen nyelven képes eligazodni a szakirodalmakban, különös tekintettel a szakterminológiára.

6.1.2.11. Képes a nemzetközi összefüggésekben való eligazodásra, folyamatok, változások követésére, megértésére, feldolgozására, mindezek hatékony és eredményes megosztására, és a gyakorlatban történő alkalmazására.

6.2.2. Képes a tanuló szervezet működtetésében való támogató részvételre, irányítás mellett.

6.2.3. Képes önállóan, önkritikára épülő tervet készíteni a pályafutásához szükséges tudások, képességek, attitűdök hiányainak a felszámolására, a szakma tanulásában elért eredményekre támaszkodva.

6.2.7. Értő módon képes idegen nyelvű szakirodalom olvasására, és legalább egy idegen nyelven megbízható szinten ismeri a saját szakterületére jellemző szakkifejezéseket, és alkalmazza azokat.

6.2.8.Képes az információs technológián alapuló írásbeli és szóbeli kommunikációban fejleszteni alkalmazói tudását.

6.2.11. Képes a projekt alapú munkavégzésre, rendelkezik a munkamegosztásra épülő együttműködési képességgel, látja a közös sikerhez való egyéni hozzájárulásokat.

Képes önállóan írásos elemzések elkészítésére, elvégzett feladatainak szakmai közönség előtti bemutatására szóban és írásban.

6.1.4.11. Képes és alkalmas a kis és közepes vállalkozásokban a nemzetközi együttműködésekben való megjelenés elősegítésével kapcsolatos feladatok ellátására, valamint a multinacionális és nagyvállalati szektorban nemzetközi együttműködésekből származó feladatok ellátására.

6.1.4.12. Képes az EU által támogatott projektek tervezésével és végrehajtásával kapcsolatos feladatok ellátására.

6.1.4.13. Képes a nemzetközi, európai és regionális együttműködésekben megjelenő feladatok ellátására a magánszférában, nem kormányzati szerveknél, önkormányzatoknál és kormányzati szerveknél, állami intézményekben.

6.2.4. Képes a támogató erőforrások folytonos keresésére, szakmai felelőssége és tudása folytonos fejlesztésére.

**c) attitűdje**

6.1.3.1. Érti és elfogadja, hogy a kulturális jelenségek történetileg és társadalmilag meghatározottak és változóak.

6.1.3.2. Képviseli a magyar és az európai identitás vallási és társadalmi, történeti és jelenkori sokszínűségét.

6.1.3.3. Igénye van az európai nemzeti kultúrák befogadására és az Európán kívüli kultúrák megismerésére.

6.1.3.4. Tudatosan képviseli a nemzetközi kapcsolatok és társterületei szaknyelvi és kommunikációs normáit.

6.1.3.5. Szakterületének gondolkodásmódját hitelesen közvetíti.

6.1.3.6. Mérlegeli a problémák sokoldalú módszertani megközelítésének lehetőségét.

6.1.3.7. Törekszik politológiai, társadalomtudományi, történeti tudásának folyamatos fejlesztésére.

6.1.3.8. Igényességet fejleszt ki az információk kritikus elemzésére és feldolgozására.

6.1.3.9. Törekszik az információkat, érveket és elemzéseket különböző szempontok szerint átgondolni és bemutatatni.

6.1.3.10. Nyitott a szakmai innováció minden formája iránt, befogadó és egyben kritikus az elméleti, gyakorlati és módszertani újításokkal szemben.

6.1.3.12. Szakmai hivatástudat kialakítására és önképzésre törekszik.

6.2.11. Elfogadja és a gyakorlatban is megvalósítja az egészségmegőrző szemléletet és életvitelt.

6.2.13. A nemzeti, illetve az Európán túli vonatkozásokhoz kötve elfogadja és képviseli, szakterülete legfontosabb kérdéseihez kapcsolja a történeti és jelenkori európai értékeket.

6.2.15. Folyamatos személyes tanulását a közjó szolgálatában értelmezi.

**d) autonómiája és felelőssége**

6.1.4.1. Kialakít olyan történetileg és politikailag koherens egyéni álláspontot, amely segíti önmaga és környezete fejlődését, tudatosodását.

6.1.4.2. Hatékonyan együttműködik a szakterületéhez kapcsolódó hazai és nemzetközi kulturális közösségekkel.

6.1.4.3. Felelősséget vállal anyanyelvű és idegen-nyelvű szakmai szövegeiért, tudatában van azok lehetséges következményeinek.

6.1.4.4. A szakterületén szerzett ismereteit alkalmazza önművelésében, önismeretében.

6.1.4.5. Tudatosan képviseli azon módszereket, amelyekkel a szakterületén dolgozik, és elfogadja más tudományágak eltérő módszertani sajátosságait.

6.1.4.6. Felelősséget vállal egyének és csoportok szakmai fejlődéséért.

6.1.4.7. A szakmai kérdések megválaszolása, a problémák megoldása önállóan vagy másokkal való kooperációban történik a felelősség egyéni vállalásával és a szakma etikai normáinak betartásával.

6.1.4.8. Önálló, konstruktív és erős érdekérvényesítő az intézményen belüli és kívüli együttműködési formákban.

6.1.4.9. Adott munkahely szakmai elvárásainak megfelelően összetett feladatokat is elvégez vagy irányít.

6.1.4.10. Öntudatosan és felelősen áll ki minden kooperációs formában a társadalom, szűkebb szakmai területe és munkahelye jogi, etikai és szakmai normáinak következetes végrehajtása és védelme érdekében.

6.2.6. Feladatokhoz kapcsolódóan folyamatosan fejleszti szövegértési és szövegprodukciós készségét.

6.2.16. Ismeri szakterülete etikai normáit és szabályait, s ezeket a szakmai feladatok ellátásában, az emberi kapcsolatokban és a kommunikációban egyaránt képes betartani.

6.2.17. Döntési képességgel rendelkezik a szakterületi etikai dilemmákban, javaslattal él a szabályrendszer módosítására.

**8. Az alapképzés jellemzői:**

**8.1. Szakmai jellemzők**

8.1.1. A szakképzettséghez vezető tudományágak, szakterületek, amelyekből a szak felépül:

- jogi, filozófiai, gazdaságtudományi, szociológiai, politikatudományi, történettudományi ismeretek 110 - 155 kredit, amelyből:

- általános kompetenciák és készségek: alapvető kommunikációs készségek, idegen nyelvi, szaknyelvi ismeretek, tárgyalási technikák, protokolláris ismeretek 25-35 kredit;

- általános társadalomtudományi ismeretek és kompetenciák [társadalomtudományi módszertan, statisztika, közgazdaságtan, jog (nemzetközi jog), filozófia (politikai filozófia), történelem (modern magyar és egyetemes történelem)] 25-40 kredit;

- a nemzetközi tanulmányokhoz kapcsolódó szakmai ismeretek (külpolitikai döntések elmélete, diplomáciatörténet, nemzetközi gazdaságtan, EU-tanulmányok, stratégiai tanulmányok, biztonságpolitika, emberi jogok, geopolitika, nemzetközi intézmények, nemzetközi kapcsolatok elméletei, transznacionális, globális kormányzás, globális egyenlőtlenségek, regionális tanulmányok, fejlesztéspolitika) 60-80 kredit.

8.1.2. A képző intézmény által ajánlott specializáció a szakterület műveléséhez alkalmas, a személyes képességeket fejlesztő, az egyéni érdeklődéshez kapcsolódóan sajátos kompetenciákat eredményezőelméleti és gyakorlati ismeret. A választás szerinti szakma-specifikus ismeretek legfeljebb 30 kredit.

**8.2. Idegennyelvi követelmény:**

Az alapfokozat megszerzéséhez legalább két élő idegen nyelvből államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány vagy oklevél megszerzése szükséges.

**8.3.A szakmai gyakorlat követelményei:**

A szakmai gyakorlat a képzés tantervében meghatározott legalább négy hét egybefüggő szakmai gyakorlat.

# POLITIKATUDOMÁNY ALAPKÉPZÉSI SZAK

**1. Az alapképzési szak megnevezése:** politikatudományok (Political Science)

**2. Az alapképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: alapfokozat (baccalaureus, bachelor; rövidítve: BA)

- szakképzettség: politológus

- a szakképzettség angol nyelvű megjelölése: Political Scientist

**3. Képzési terület:** társadalomtudomány

**4. A képzési idő félévekben:** 6 félév

**5. Az alapfokozat megszerzéséhez összegyűjtendő kreditek száma:** 180 kredit

- szakorientációja: kiegyensúlyozott (60-70 százalék)

- A szakdolgozathoz készítéséhez rendelt kreditérték: 10 kredit

- intézményen kívüli összefüggő gyakorlati képzés minimális kreditértéke: 5 kredit

- a szabadon választható tantárgyakhoz rendelhető minimális kreditérték: 9 kredit

**6. A szakképzettség képzési területek egységes osztályozási rendszere szerinti tanulmányi területi besorolása:** 313

**7. Az alapképzési szak képzési célja, az általános és a szakmai kompetenciák:**

A képzés célja politológusok képzése, akik ismerik a társadalom politikai rendszerét és viszonyait, az alapvető politikai intézményeket és azok szellemi alapjait, a hatalom szervezetét és működését. Alkalmasak a politikával kapcsolatos szakértői tevékenységre, politikai elemzésre és kutatásra, szervezői és tanácsadói munkára. Felkészültek tanulmányaik mesterképzésben történő folytatására.

**Az elsajátítandó szakmai kompetenciák**

**A politológus**

**a) tudása**

Ismeri a társadalomtudományi fogalomkészlet minden fontosabb elemét, alapos történeti ismeretekkel bír, érti a közgondolkodásnál mélyebb összefüggéseket. Magabiztos módszertani tudással rendelkezik.

Átfogóan ismeri a politika alapvető törvényszerűségeit, a társadalom politikai rendszerét, a politikai intézményeket, szervezeteket és mozgalmakat.

Ismeretei birtokában értelmezni tudja a politika konfliktusos folyamatait, a pártok és érdekszervezetek tevékenységét, elemezni tudja a választásokat és a politikai döntéshozatali folyamatokat.

Alaposan ismeri az adott ország kormányzati rendszerét, hatalmi berendezkedését, az országos és helyi politika fő ágenseit és működésüket.

Tisztában van a döntéshozatali folyamatok komplexitásával és a közpolitikai alternatívákkal.

Tájékozott a politikai kultúra és tradíciók szerepéről, érti és elemezni képes a politikai kommunikáció folyamatait.

Rendszeres elméleti ismeretekkel rendelkezik a politikai tevékenység legfontosabb összetevőiről, ismeri a politika eszmetörténetét, az alapvető politikai elméleteket és ideológiákat.

Elsajátította a politikatudomány alapvető fogalmait és a politika-elemzés tudományos módszereit.

Ismeri a nemzetközi politika fő folyamatait, a főbb nemzetközi szervezeteket és a saját ország helyét a nemzetközi kapcsolatrendszerben. Ismeri az Európai Unió fő intézményeit és döntéshozatali folyamatait.

Ismeri a politikai ismeretszerzés forrásait és az információ-feldolgozás főbb módszereit.

**b) képességei**

Képes a politikai folyamatok tárgyszerű elemzésére és értelmezésére, a politikai információk értékelésére.

Képes a politikai problémák azonosítására, a döntéshozatali alternatívák értékelésére, ennek alapján szakértői tevékenység folytatására.

Rendelkezik olyan kommunikatív kompetenciával, melynek révén hozzájárulhat szervezési és igazgatási problémák megoldásához a közigazgatás és a politikai tevékenység különböző szervezetei szintjein.

Képes tudása felhasználásával a humán erőforrások feltárására és mozgósítására is egyes problémák megoldásában.

Képes politikai szakértői, elemzői feladatok ellátására, humánpolitikai feladatok elvégzésére.

Képes politikai intézmények működésével kapcsolatos ismeretek birtokában szervező, döntés-előkészítő, kapcsolattartó, kapcsolatépítő munka végzésére.

Képes szervező és menedzseri feladatok ellátására a központi, regionális, valamint nemzetközi szervezetekben.

Képes a politikai igazgatás és szervezés területén rendszerező és áttekintő képesség birtokában alapszintű problémák megoldására.

Képes összehasonlító elemzések, szakértői anyagok készítésére szakterületén.

Rendelkezik együttműködő, kapcsolatteremtő képességgel, kommunikációs készséggel, idegennyelv-tudással.

A politológus érti és használni képes szakterületének jellemző online és nyomtatott szakirodalmát magyar és idegen nyelven.

**c) attitűdje**

A politológus számára fontos a tárgyilagosság és a tolerancia, hogy a politika konfliktusos folyamataiban kellőképp eligazodjon, és szakmai tudását felhasználva képes legyen közérdekű megoldásokat előmozdítani.

Nyitott arra, hogy a politikáról szerzett ismereteit hitelesen közvetítse.

Követi szakmája fejlődését, az új felismeréseket, tényeket és tudományos következtetéseket megosztja környezetével.

Elkötelezett a jogállam és demokrácia, a társadalmi egyenlőség eszméi iránt.

Törekszik arra, hogy a problémákat lehetőleg másokkal együttműködésben oldja meg.

Nyitott a szakmai innováció minden formája iránt, befogadó és egyben kritikus az elméleti, gyakorlati és módszertani újításokkal szemben.

Nyitott a kritikus önértékelésre, a szakmai továbbképzés különböző formáira, az értelmiségi világlátás önfejlesztő módszereire.

**d) autonómiája és felelőssége**

Képes önmaga továbbképzésére, a megoldásokhoz szükséges új ismeretek és tudás megszerzésére.

Nyitott szakmája átfogó gondolkodásmódjának és gyakorlati működése alapvető jellemzőinek hiteles közvetítésére, átadására.

Törekszik arra, hogy önképzése a szakmai céljai megvalósításának egyik eszközévé váljon.

A politikai tudás felelősséget is jelent: a politológus nehéz helyzetekben is a jogszabályok és etikai normák teljes körű figyelembevételével hozza meg szuverén döntését.

Törekszik arra is, hogy a problémákat lehetőleg másokkal együttműködésben oldja meg.

Szakmai és társadalmi fórumokon szuverén szereplőként jeleníti meg nézeteit, felelősen képviseli szervezeti egységét és szakmai csoportját.

**8. Az alapképzés jellemzői:**

**8.1. Szakmai jellemzők**

8.1.1. A szakképzettséghez vezető tudományágak, szakterületek, amelyekből a szak felépül:

- társadalomtudományi alapismeretek (szociológia, társadalomfilozófia, társadalomelmélet, közgazdaságtan, a kommunikációelmélet alapjai) 20-30 kredit;

- a politológia szakmai ismeretei (politikatudomány alapjai, egyetemes és magyar politikai gondolkodás története, XX. századi társadalom és politikatörténet, magyar politikai rendszer, jogi ismeretek, nemzetközi viszonyok elmélete, módszertani ismeretek) 110-160 kredit.

**8.2. Idegennyelvi követelmény:**

Az alapfokozat megszerzéséhez egy élő idegen nyelvből államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány vagy oklevél megszerzése szükséges.

**8.3.A szakmai gyakorlat követelményei:**

A szakmai gyakorlat a képzés tantervében meghatározott legalább négy hét egybefüggő szakmai gyakorlat.

# SZOCIÁLIS MUNKA ALAPKÉPZÉSI SZAK

**1. Az alapképzési szak megnevezése:** szociális munka (Social Work)

**2. Az alapképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: alapfokozat (baccalaureus, bachelor; rövidítve: BA)

- szakképzettség: szociális munkás

- a szakképzettség angol megnevezése: Social Worker

**3. Képzési terület:** társadalomtudomány

**4. A képzési idő félévekben:** 7 félév

**5. Az alapfokozat megszerzéséhez összegyűjtendő kreditek száma:** 180 + 30 kredit

- szakorientációja: gyakorlat-orientált (60-70 százalék)

- A szakdolgozathoz készítéséhez rendelt kreditérték: 15 kredit

- intézményen kívüli összefüggő gyakorlati képzés minimális kreditértéke:30 kredit

- a szabadon választható tantárgyakhoz rendelhető minimális kreditérték: 10 kredit

**6. A szakképzettség képzési területek egységes osztályozási rendszere szerinti tanulmányi területi besorolása:** 762

**7. Az alapképzési szak képzési célja, az általános és a szakmai kompetenciák:**

Az alapképzési szak célja szociális munkásszakemberek gyakorlat-orientált képzése, akik a szociális munkára vonatkozó globális alapelvek, tudományos és szakmai eredmények, etikai követelmények és alapvető módszerek birtokában képesek a szociális munka, mint hivatás művelésére, elsődlegesen a gyermek-jóllét és a szociális szolgáltatások szélesen értelmezett területein. Elkötelezettek a társadalmi egyenlőtlenségek és a kirekesztés csökkentése, a jólét növelése és a demokratikus értékek iránt, felkészültek az ezek érdekében történő szakszerű és felelős gyakorlati szociális munka végzésére. A képzés követelménye illeszkedik az európai térség hasonló szakképzettségeivel szemben támasztott követelményekhez. Felkészültek tanulmányaik mesterképzésben történő folytatására.

**Az elsajátítandó szakmai kompetenciák**

**A szociális munkás**

**a) tudása**

Ismeri és érti a szakmai területhez kapcsolódó pszichológiai, jogi, pedagógiai, egészségügyi, szociológiai tudományok szociális munkához tartozó fogalomkészletét.

Ismeri és érti a humán fejlődésre, a társadalmi rendszerre, tagozódásra, intézményekre és szervezetekre, a gazdasági fejlődésre vonatkozó főbb elméleteket.

Ismeri és érti a társadalom működését, a társadalmi folyamatokat, a társadalmi és szociális problémák keletkezését, jelenlétét és a veszélyeztető tényezőket, valamint, hogy mindezek hogyan hatnak az egyes emberekre, családokra, csoportokra, szervezetekre és közösségekre.

Ismeri és érti a társadalompolitika területeit, a szociálpolitika meghatározó irányait, elosztási mechanizmusait, valamint az egyéni, családi, közösségi élethelyzetekben, és a társadalmi és szociális problémák kezelésében alkalmazható szociálpolitikai alapelveket és technikákat.

Ismeri és érti a társadalmi egyenlőtlenségeket, megismeri az egyenlőtlenségek és a kirekesztés csökkentése érdekében felhasználható szociálpolitikai eszközöket.

Ismeri és értelmezi a kisebbségi és többségi társadalom kapcsolatának dinamikáját és ehhez kapcsolódóan a kisebbségi egyéni és közösségi jogokat.

Ismeri és értelmezi az emberi szükségleteket, a társas viselkedés pszichológiai tényezőit, az emberek és a környezetük közötti interakciókat.

Ismeri és érti a szociális munka szerepét, lényegét, funkcióit, komplexitását, multi/inter-diszciplináris jellegét.

Ismeri és értelmezi a szociális munkához kapcsolódó jogi területek szabályozását, különös tekintettel az emberi és gyermeki jogokra, a szociális és gyermekvédelmi jogi szabályozásra.

Érti és átlátja a társadalomtudományi kutatások alapjait, a szakterület kutatási területeit és módszereit.

Érti és átlátja a szociális munka jogi, társadalmi és ökológiai kontextusát, a szociális munkára vonatkozó közvitákat és jellemző/elterjedt véleményeket, a szociális munka alapvető elméleteit, modelljeit és folyamatait.

Ismeri a szociális munka beavatkozásra, együttműködések kialakítására, szociális problémák megelőzésére és kezelésére felhasználható módszereit, eljárásait.

Ismeri a szociális szolgáltatási rendszert ((köz és magánszféra, utóbbin belül civil, egyházi, piaci), átlátja a szociális szervezetek működését és abban a szociális szakemberek szerepeinek, tevékenységének formáit.

Ismeri más segítő szakmák kompetenciaköreit, felkészült a gyakorlat során felmerülő problémák szakmai illetékességének felismerésére és a más szakmák szakembereivel való szakszerű együttműködésre.

**b) képességei**

Képes eligazodni a szociális terület mélyebb összefüggései, valamint a gyakorlat által felvetett konkrét társadalmi problémák és lehetséges megoldási módszerek, modellek között, és képes új szolgáltatások kialakításában közreműködni a megelőzés és a probléma kezelés érdekében

Képes kritikus szemlélettel és reflektív módon megfogalmazni a társadalmi és szociális problémákat, a veszélyeztető tényezőket és a problémakezelés folyamatát.

Képes megkülönböztetni a vélekedéseket, sztereotipiákat, előítéleteket a bizonyítékokkal alátámasztott társadalmi tényektől, leírásoktól, elemzésektől.

Képes a bizalomépítésre, a nyílt, hiteles, hatékony kommunikációra.

Képes szükséglet-felmérésre, az egyén és környezete közötti folyamatoknak, kölcsönhatásoknak, problémáknak holisztikus elemzésére.

Felismeri a szolgáltatásokat igénybe vevők autonómiáját tiszteletben tartó proaktív szemléletű, életminőséget szolgáló-javító, konstruktív problémakezelés, valamint a források és a kockázatok elemzésének szükségességét.

Felkészült a szakmai team-ben való munkára, a partneri együttműködésekre az érintettekkel, szakmai szervezetekkel, a társszakmák és a közigazgatás szakembereivel, önkéntesekkel.

Képes áttekinteni a szociális munka szakterületeinek dokumentációit, a kapcsolódó szakmai feladatokat.

**c) attitűdje**

Érzékeny és nyitott a társadalmi és szociális problémákra, elkötelezett és felelősséget vállal a szakma értékei és a társadalmi szolidaritás ügye mellett.

Elkötelezett a társadalmi egyenlőség, a demokratikus értékek, a jogállamiság és az európai értékközösség mellett.

Elkötelezett a szakmai etikai alapelvek gyakorlati alkalmazására, és a jogi és etikai keretek közötti felelős cselekvésre.

Nyitott mások megismerésére, empátiával viszonyul az emberekhez, családokhoz, csoportokhoz és közösségekhez.

Nyitott az új módszerekre, eljárásokra, szakmai eredményekre és innovációkra, és elkötelezett a korszerű szociális munka tudományos és gyakorlati eredményeinek megismerésére és alkalmazására.

Nyitott a szakmai továbbképzés formáira, önállóan és felelősen törekszik az önismeret, az önreflexió, a kommunikáció és a szakmai módszerek fejlesztésére.

**d) autonómiája és felelőssége**

Munkáját minden körülmények között felelősen, a szociális munka értékeit és alapelveit, a szakmai etikai kódex iránymutatásait figyelembe véve, elméleti és gyakorlati megalapozottsággal végzi és képviseli.

Felelősséget vállal a szolgáltatásokat igénybe vevők életébe történő beavatkozásért.

Felelősséget vállal a rábízott információkért, valamint a dokumentációban rögzített adatokért, titoktartási kötelezettségét megtartja.

Autonóm módon képes felismerni szerepét és helyét a szociális munka közvetlen gyakorlatában, a különböző szinteken megvalósuló team-munkában. Kommunikációjáért hatáskörén belül mindenkor felelősséget vállal.

Szakmai fejlődésének tudatos és felelős irányítója, képzésekben és továbbképzésekben, szupervízióban fejleszti önismeretét, önértékelését és szakmai tudását.

Tevékenységét a kritikai gondolkodáson alapuló, kiszámítható, következetes, autonóm munkavégzés, a saját tevékenységre vonatkozó reflexiók jellemzik.

**8. Az alapképzés jellemzői:**

**8.1. Szakmai jellemzők**

8.1.1. A szakképzettséghez vezető tudományágak, szakterületek, amelyekből a szak felépül:

- társadalomtudományok (szociológia, állam- és jogtudomány, közgazdaságtudomány, multidiszciplináris társadalom-tudományok) 135-190 kredit, amelyből

- a szociális munka elmélete és gyakorlata 60-65 kredit;

- szociológia tudományok 25-30 kredit;

- állam és jogtudományok 10-15 kredit;

- közgazdaságtudományok 10-15 kredit;

- társadalom-és szociálpolitika 20-25 kredit;

- bölcsészettudományok (pszichológia, neveléstudomány) 20-25kredit;

- orvostudományok (egészségtudomány) 10-15kredit.

8.1.2. A képző intézmény által ajánlott specializáció a szociális munka elmélete és gyakorlata területén szerezhető speciális ismeret, amelynek kreditaránya a képzésen belül legfeljebb 15 kredit.

**8.2. Idegennyelvi követelmény**

Az alapfokozat megszerzéséhez egy élő idegen nyelvből államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány vagy oklevél megszerzése szükséges.

**8.3. A szakmai gyakorlat követelményei**

A szakmai gyakorlat a felsőoktatási intézmény által szervezett vagy jóváhagyott, képzési program alapján folyó gyakorlat. A szakmai gyakorlat része a kiscsoportos tantermi személyiség- és készségfejlesztés (legalább 90 tanórában), a kutatási gyakorlatok és a kapcsolódó szemináriumok, a rövid időtartamú és egybefüggő terepgyakorlatok, az összefüggő legalább egy féléves gyakorlat és a terepgyakorlatokhoz, illetve az összefüggő szakmai gyakorlathoz kapcsolódó kiscsoportos feldolgozó szemináriumok. Az egybefüggő szakmai gyakorlat saját, közvetlen klienskörrel rendelkező, szociális tevékenységet folytató állami, önkormányzati, non-profit vagy egyházi szolgáltatás, intézményben szervezett, tereptanár közreműködésével folyó, legalább 300 óra időtartamú, közvetlen klienskapcsolatban folyó munka.

# SZOCIÁLPEDAGÓGIA ALAPKÉPZÉSI SZAK

**1. Az alapképzési szak megnevezése:** szociálpedagógia (Social pedagogy)

**2. Az alapképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: alapfokozat (baccalaureus, bachelor; rövidítve: BA fokozat)

- szakképzettség: szociálpedagógus

- a szakképzettség angol megnevezése: Social Pedagogue

**3. Képzési terület:** társadalomtudomány

**4. A képzési idő félévekben:** 7 félév

**5. Az alapfokozat megszerzéséhez összegyűjtendő kreditek száma:** 180 + 30 kredit

- szakorientációja: gyakorlat-orientált (60-70 százalék)

- A szakdolgozathoz készítéséhez rendelt kreditérték: 10 kredit

- intézményen kívüli összefüggő gyakorlati képzés minimális kreditértéke: 30 kredit

- a szabadon választható tantárgyakhoz rendelhető minimális kreditérték: 10 kredit

**6. A szakképzettség képzési területek egységes osztályozási rendszere szerinti tanulmányi területi besorolása:** 761

**7. Az alapképzési szak képzési célja, az általános és a szakmai kompetenciák:** …

A képzés célja szociálpedagógusok képzése, akik képesek elsősorban a gyermek és ifjúsági korosztály tanulási, szociális és mentális problémáit komplex rendszerben kezelni és az érintett személyekkel együttműködésben segíteni, továbbá a gyermek, a fiatal és környezete egyensúlyát fenntartani, helyreállítani, fejleszteni. Képességeik, készségeik és értékrendjük alpján hatékonyan működnek közre a szociális problémák megelőzésében, megoldásában és az érintettek társadalmi integrációjának az elősegítésében. Felkészültek tanulmányaik mesterképzésben történő folytatására.

**Az elsajátítandó szakmai kompetenciák**

**A szociálpedagógus**

**a) tudása**

6.1.1.1. Ismeria szociális segítségnyújtáshoz szükséges, elsősorban társadalomismereti, társadalom- és szociálpolitikai, szociális munkára vonatkozó, másrészt pszichológiai, jogi, igazgatási, egészségügyi, pedagógiai ismeretrendszerek alapjait.

6.1.1.2. Ismeri a szociális segítségnyújtáshoz szükséges ismeretszerzés módjait és a legfontosabb ismeretszerzési forrásokat.

6.1.1.3. Ismeri a különböző társadalmi és szociális problémákat, a kielégítetlen szükségleteket, a veszélyeztető tényezőket.

6.1.1.4. Ismerettel rendelkezik a társadalomról, a szociálpedagógia felhasználóiról, célcsoportjairól és azok környezetéről.

6.1.1.5. Ismeri a szociális, gyermekjóléti, gyermekvédelmi, nevelési intézmények működését, azok jogi szabályozását.

6.1.1.6. Ismeri a szociálpedagógia fogalomkészletét, történetét, elméleteit. Ismerettel rendelkezik a szociálpedagógia gyakorlatáról. Ismeri az elmélet és a gyakorlat összefüggését, szintetizálni tudja elméleti és gyakorlati ismereteit.

6.1.1.7. Ismeri a szociálpedagógia színtereit, a szociálpedagógiában alkalmazott munkaformákat, módszereket.

6.1.1.8. Módszertani tudással rendelkezik, átlátja a szociális szakma innovációjának lehetőségeit.

6.1.1.9. Ismeri a szociálpedagógia szakmai, etikai normáit.

6.1.1.10. Ismeri az informatika eszközeivel történő hatékony kommunikáció formáit, az információk, elemzések mások számára történő prezentálásának eljárásait, eszközeit.

**b) képességei**

6.1.2.1. Képes a társadalom működési szabályszerűségeinek felismerésére, azok rendszerszerű elemzésére, a társadalmilag kedvezőtlen helyzeteket létrehozó okok, következmények feltárására és értelmezésére.

6.1.2.2. Képes a szociális segítségnyújtás módszereinek alkalmazására.

6.1.2.3. Képes a szociális problémák, szükségletek, veszélyeztető tényezők felismerésére, feldolgozására, elemzésére, kezelésére, megoldására.

6.1.2.4. Képes a szociálpedagógia célcsoportjai szocializációjának, személyiségfejlődésének sajátosságait, törvényszerűségeit átfogóan elemezni.

6.1.2.5. Képes az egyének, családok, csoportok, közösségek jog- és érdekérvényesítő képességének fejlesztésére.

6.1.2.6. Képes  a gyermekjóléti, gyermekvédelmi, és szociális szolgáltatásokat nyújtó, valamint nevelési intézményekben szociálpedagógiai szakmai munka végzésére az elsajátított társadalomismereti, pszichológiai, jogi, igazgatási, egészségügyi ismeretek és alapelvek alkalmazására.

6.1.2.7. Képes a különböző helyzetű gyermekek, fiatalok és csoportjai, családja, valamint pedagógusai számára szakszerű szolgáltatásnyújtásra a nevelés, oktatás, szabadidő-pedagógia, szociálpedagógia, szociális munka korszerű eszközeivel, továbbá ezeknek a folyamatoknak a tervezésére, kivitelezésére és elemzésére.

6.1.2.8. Képes a szociális szakmai tevékenységhez szükséges prevenciós és problémakezelő módszerek, technikák hatékony és innovatív alkalmazására.

6.1.2.9. Képes a szociálpedagógusi munkában a szakmai etikai normák hatékony érvényesítésére.

6.1.2.10. Hatékonyan alkalmazza az informatikai eszközöket kommunikációra, információk gyűjtésére és közzétételére, társadalomtudományi adatbázisok használatára.

**c) attitűdje**

6.1.3.1. Rendelkezik a társadalomtudományi gondolkodás sokszínűségével, azt hitelesen képviseli szűkebb-tágabb környezetében.

6.1.3.2. Rendelkezik a társadalmi problémák iránti érzékenységgel, elkötelezett az európai értékek lokális alkalmazására, szemléletét áthatja az elesettek és kiszolgáltatottak melletti szolidaritás, az előítéletek elleni küzdelem.

6.1.3.3. Érzékeny és nyitott a társadalmi problémákra.

6.1.3.4. Munkáját kapcsolatteremtés- és fenntartás, konfliktus-megoldási készség, lokális és globális problémák iránti érzékenység és megoldási készség, empátia, kooperáció, segítő attitűd és fejlett kommunikációs készség jellemzi. Emberi kapcsolataiban humánus és etikus magatartású, szakmai feladatainak ellátása során a szociális munka etikai kódexét betartja.

6.1.3.5. Ismereteit empátiával, toleranciával, rugalmassággal, kreativitással alkalmazza.

6.1.3.6. Egyéni munkájában reális önismerettel, önértékeléssel, önmagát kritikusan szemléli.

6.1.3.7. Projektalapú és együttműködésre épülő munkavégzés mellett elkötelezett, és értékeli a közös munkához való egyéni hozzájárulást.

6.1.3.8. Nyitott a szakmai továbbképzésekre, módszertani innovációkban szívesen részt vállal.

6.1.3.9. Törekszik a folyamatos szakmai önképzés megvalósítására, a szakmai továbbképzéseken való részvételre.

6.1.3.10. A szociálpedagógiai munkáját elkötelezetten, szakmai igényességgel, és minőségtudattal végzi.

**d) autonómiája és felelőssége**

6.1.4.1. A szakmai és szakmaközi együttműködés során felelősségteljesen jár el.

6.1.4.2. Önálló, konstruktív és erős érdekérvényesítő az intézményen belüli és kívüli szakmai együttműködések során.

6.1.4.3. Képviseli a szociálpedagógia módszereit, ismereteit. Adekvát esetben felelősségteljesen képviseli szakmai szervezeti egységét.

6.1.4.4. Felelősséget vállal az egyénekkel, csoportokkal, közösségekkel végzett szociálpedagógiai tevékenységért.

6.1.4.5. Felelősen áll ki a szociálpedagógia jogi, etikai és szakmai normáinak betartása és védelme érdekében.

6.1.4.6. Szakmai és társadalmi fórumokon szuverén szereplőként jeleníti meg nézeteit, felelősen képviseli szervezeti egységét és szakmai csoportját.

**8. Az alapképzés jellemzői:**

**8.1. Szakmai jellemzők**

8.1.1. A szakképzettséghez vezető tudományágak, szakterületek, amelyekből a szak felépül:

- társadalomtudományok és bölcsészettudományok (szociológia, jogtudomány, neveléstudomány, pszichológia, multidiszciplináris társadalom-tudományok) 135 - 185 kredit, amelyből

- szociálpedagógia, szociális munka elmélete, gyakorlata, munkaformái és módszerei 50 -55 kredit;

- társadalomismeret 20 - 30 kredit;

- társadalom és szociálpolitika 9-18 kredit;

- pszichológia 20 - 30 kredit;

- pedagógia 20 - 30 kredit;

- jog és jogi igazgatás 9- 18 kredit;

- egészségügyi és egészségtudományi ismeretek 6 - 10 kredit.

8.1.3. A képző intézmény által ajánlott specializáció a szakterület műveléséhez alkalmas, a személyes képességeket fejlesztő, az egyéni érdeklődéshez kapcsolódóan sajátos kompetenciákat eredményezőelméleti és gyakorlati ismeret. A választható ismeretek kreditaránya a képzésen belül 30-40 kredit.

**8.2. Idegennyelvi követelmény:**

Az alapfokozat megszerzéséhez legalább egy élő idegen nyelvből államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány vagy oklevél megszerzése szükséges.

**8.3. A szakmai gyakorlat követelményei:**

A szakmai gyakorlat részét képezik: a kiscsoportos tantermi gyakorlatok, a terepgyakorlatok és a terepgyakorlatokhoz kapcsolódó kiscsoportos feldolgozó szemináriumok.

Az intenzív terepgyakorlat legalább egy féléven át végzett folyamatos gyakorlatot jelent, amelynek kreditértéke 30 kredit.

# SZOCIOLÓGIA ALAPKÉPZÉSI SZAK

**1. Az alapképzési szak megnevezése:** szociológia (Sociology)

**2. Az alapképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: alapfokozat (baccalaureus, bachelor; rövidítve: BA)

- szakképzettség: szociológia alapszakos szakelőadó

- a szakképzettség angol nyelvű megjelölése: Sociologist

**3. Képzési terület:** társadalomtudomány

**4. A képzési idő félévekben:** 6 félév

**5. Az alapfokozat megszerzéséhez összegyűjtendő kreditek száma:** 180 kredit

- szakorientációja: kiegyensúlyozott (40-60 százalék)

- a szakdolgozathoz készítéséhez rendelt kreditérték: 10 kredit

- a szabadon választható tantárgyakhoz rendelhető minimális kreditérték: 9 kredit

**6. A szakképzettség képzési területek egységes osztályozási rendszere szerinti tanulmányi területi besorolása:** 312

**7. Az alapképzési szak képzési célja, az általános és a szakmai kompetenciák:**

A képzés célja olyan szociológia alapszakos szakelőadók képzése, akik a megszerzett szociológiai alapismereteik birtokában segíthetik a tudásalapú információs társadalom megvalósulását, az életminőség javulását, az esélyegyenlőség feltételeinek javítását, a társadalmi demokrácia kiteljesítését, valamint a szociális integráció erősítését. Megszerzett elméleti alapismereteik birtokában képesek felismerni a fontosabb társadalmi problémákat, azok alapvető strukturális összefüggéseit, továbbá birtokában vannak azoknak a gyakorlati és módszertani alapismereteknek, amelyek mindezek feltárására, elemzésére és megértésére szolgálnak. Felkészültek tanulmányaik mesterképzésben történő folytatására.

**Az elsajátítandó szakmai kompetenciák**

**A szociológia alapszakos szakelőadó**

**a) tudása**

6.1.1.1. Ismeri a társadalomtudományi – a társadalom alrendszereivel, szerkezetével, rétegződésével, a társadalmi normákkal és értékekkel, a társadalmi cselekvéssel és interakciókkal, a társadalmi folyamatokkal kapcsolatos - fogalomkészlet fontosabb elemeit

6.1.1.2. Ismeri és érti azokat az összefüggéseket, amelyek a társadalom szaktudományos értelmezéseihez az általános alapokat képezik.

6.1.1.3. Jártas a szociológia fontosabb történeti, elméleti és gyakorlati ismereteiben, a közgondolkodásnál mélyebben érti a társadalmi összefüggéseket.

6.1.1.4. Ismeri és érti a szociológia által vizsgált társadalmi jelenségek fontosabb működési mechanizmusait és normatív rendszereit, a társadalmi alrendszerek kapcsolódási viszonyait.

6.1.1.5. Birtokában van a társadalom strukturális, gazdasági és politikai folyamataival kapcsolatos legfontosabb ismereteknek, ismeri és érti a társadalmi problémákat előidéző társadalomszerkezeti és kulturális okok működését.

6.1.1.6. A gyakorlati elemzés szintjén átlátja a szociológiai kutatás folyamatát.

6.1.1.7. Ismeri a társadalomkutatás módszertanának alapelveit, a legfontosabb kutatási módszereket és az alapvető adatelemzési eljárásokat.

6.1.1.8. Ismeri a kutatáshoz szükséges legfontosabb társadalomtudományi adatbázisokat, és elektronikus forrásokat.

6.1.1.9. Ismeri a társadalmi integráció erősítését, a hátrányos helyzetűek integrációját és a társadalmi demokrácia megvalósulását célzó legfontosabb programokat.

6.1.1.10. Ismeri a társadalomtudományi kutatásra vonatkozó etikai követelményeket.

6.1.2.7. Megfelelő szintű nyelvismerettel rendelkezik ahhoz, hogy legalább egy idegen nyelven kommunikáljon, szakmai anyagokat olvasson és megértsen

**b) képességei**

6.1.2.1. A mindennapi szakmai szóhasználatában precízen használja a szociológia alapfogalmait és a rájuk épülő speciális szakszókészlet elemeit.

6.1.2.3. Összegyűjti és feldolgozza a szociológiailag releváns információkat, alapszinten használja a korszerű informatikai eljárásokat.

6.1.2.4. Kezeli és használja a társadalomtudományi adatbázisokat, a hagyományos és az elektronikus szakirodalmi forrásokat.

6.1.2.5. Közreműködik a kutatási problémához illő kutatási módszerek kiválasztásában és alkalmazásában.

6.1.2.6. Közreműködik az egyenlőtlenségek következményeinek csökkentését, a társadalmi integráció erősítését, a hátrányos helyzetűek integrációját és a társadalmi demokrácia megvalósulását szolgáló komplex programok kidolgozásában és megvalósításában.

**c) attitűdje**

6.1.3.1. Nyitott a társadalmi változásokra, fogékony az előítéletek ellen küzdő szemléleti alapok adaptálására.

6.1.3.2. Következetesen elfogadja a társadalomtudományi gondolkodás sokszínűségét, és hitelesen képviseli szűkebb és tágabb környezetében ennek szemléleti alapjait.

6.1.3.3. Érzékeny és nyitott a társadalmi problémákra, szemléletét áthatja az hátrányos helyzetű csoportok iránti szolidaritás, az interkulturális tudatosság és tolerancia.

6.1.3.4. Elkötelezett a társadalmi egyenlőtlenségek csökkentése, továbbá a demokratikus értékek, a jogállamiság és az európai értékközösség mellett.

6.1.3.5. Nyitott és egyben kritikus a szociológia elméleti, gyakorlati és módszertani újításaival kapcsolatban.

6.1.3.6. Nyitott a kritikus önértékelésre és a szakmai továbbképzés különböző formáira.

6.1.3.7. Munkáját kapcsolatteremtés és -fenntartás, konfliktus-megoldási készség, lokális és globális problémák iránti érzékenység és megoldási készség, empátia, kooperáció, segítő attitűd és fejlett kommunikációs készség jellemzi.

6.1.3.8. Elméleti és gyakorlati tudásának folyamatos fejlesztésére törekszik.

**d) autonómiája és felelőssége**

6.1.4.1. A szervezeti struktúrában elfoglalt helyének megfelelő önállósággal és felelősséggel szervezi munkáját.

6.1.4.2. Önálló és konstruktív az intézményen belüli és kívüli együttműködési formákban.

6.1.4.3. Aktívan és felelősen vesz részt szociológiai kutatásokban vagy társadalmi problémák megoldására létrehozott csoportok munkájában, együttműködésre törekszik más tudományok, szakmák, intézmények képviselőivel és a felhasználókkal.

6.1.4.4. Felelősen áll ki a jogi, etikai és szakmai normák következetes érvényesítése és védelme érdekében.

6.1.4.5. Szakmai munkáját állampolgári tudatosság és aktivitás, szolidaritás, közéleti részvétel, az esélyegyenlőség támogatása, a társadalompolitikai kérdések iránti felelősség jellemzi.

6.1.4.6. Felelősen betartja a kutatásetikai és publikációs normákat.

**8. Az alapképzés jellemzői:**

**8.1. Szakmai jellemzők**

A szakképzettséghez vezető tudományágak, szakterületek, amelyekből a szak felépül:

- szociológiatörténet és –elmélet alapjai, társadalomtörténet 18-54 kredit;

- szakszociológiák 18-54 kredit;

- kapcsolódó társadalomtudományi diszciplínák alapjai 18-54 kredit;

- kutatásmódszertan alapjai (kvalitatív és kvantitatív módszerek, statisztika és számítógépes adatelemzés, terepkutatás) 36-90-kredit.

**8.2. Idegen nyelvi követelmény:** Az alapfokozat megszerzéséhez egy élő idegen nyelvből államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány vagy oklevél megszerzése szükséges.